title: Odluka Vijeća 2014/726/ZVSP od 20. listopada 2014. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)

text:
               21.10.2014

               HR

               Službeni list Europske unije

               L 301/29

         ODLUKA VIJEĆA 2014/726/ZVSP
   od 20. listopada 2014.
   o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. srpnja 2014. donijelo Odluku 2014/485/ZVSP (1) o izmjeni Odluke 2012/389/ZVSP (2) i produljenju misije Europske unije za izgradnju regionalne pomorske sposobnosti u državama Roga Afrike (EUCAP NESTOR) do 12. prosinca 2016.

               (2)

               Odluku 2012/389/ZVSP trebalo bi izmijeniti tako da se razdoblje obuhvaćeno financijskim referentnim iznosom produlji do 15. listopada 2015.,

         DONIJELO JE OVU ODLUKU:
   Članak 1.
   Članaka 13. stavak 1. Odluke 2012/389/ZVSP zamjenjuje se sljedećim:

      „1.   Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. srpnja 2012. do 15. studenoga 2013. iznosi 22 880 000 EUR.
      Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. studenoga 2013. do 15. listopada 2014. iznosi 11 950 000 EUR.
      Financijski referentni iznos namijenjen pokrivanju izdataka povezanih s misijom EUCAP NESTOR za razdoblje od 16. listopada 2014. do 15. listopada 2015. iznosi 17 900 000 EUR.”

   Članak 2.
   Ova Odluka stupa na snagu na dan donošenja.
   Primjenjuje se od 16. listopada 2014.

      Sastavljeno u Luxembourgu 20. listopada 2014.

            Za Vijeće

            Predsjednica

         C. ASHTON

      (1)  Odluka Vijeća 2014/485/ZVSP od 22. srpnja 2014. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 217, 23.7.2014., str. 39.).

      (2)  Odluka Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 187, 17.7.2012., str. 40.).


title: Odluka Vijeća (ZVSP) 2017/718 od 27. ožujka 2017. o potpisivanju i sklapanju Sporazuma između Europske unije i Republike Moldove o sigurnosnim postupcima za razmjenu i zaštitu klasificiranih podataka

text:
               22.4.2017

               HR

               Službeni list Europske unije

               L 106/1

         ODLUKA VIJEĆA (ZVSP) 2017/718
   od 27. ožujka 2017.
   o potpisivanju i sklapanju Sporazuma između Europske unije i Republike Moldove o sigurnosnim postupcima za razmjenu i zaštitu klasificiranih podataka
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37. u vezi s člankom 218. stavkom 5. i člankom 218. stavkom 6. prvim podstavkom Ugovora o funkcioniranju Europske unije,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je na sastanku 26. svibnja 2015. odlučilo ovlastiti Visokog predstavnika Unije za vanjske poslove i sigurnosnu politiku (VP) za otvaranje pregovora na temelju članka 37. Ugovora o Europskoj uniji i u skladu s postupkom utvrđenim u članku 218. stavku 3. Ugovora o funkcioniranju Europske unije s ciljem sklapanja sporazuma o sigurnosti podataka između Europske unije i Republike Moldove.

               (2)

               Slijedom tog ovlaštenja, VP je u pregovorima dogovorio Sporazum s Republikom Moldovom o sigurnosnim postupcima za razmjenu i zaštitu klasificiranih podataka.

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Moldove o sigurnosnim postupcima za razmjenu i zaštitu klasificiranih podataka odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 27. ožujka 2017.

            Za Vijeće

            Predsjednik

         C. ABELA


title: 2013/526/EU: Odluka Europskog parlamenta i Vijeća od 9. listopada 2013. o korištenju Europskog fonda za prilagodbu globalizaciji u skladu s točkom 28. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (zahtjev EGF/2011/025 IT/Lombardija, Italija)

text:
               26.10.2013

               HR

               Službeni list Europske unije

               L 284/22

         ODLUKA EUROPSKOG PARLAMENTA I VIJEĆA
   od 9. listopada 2013.
   o korištenju Europskog fonda za prilagodbu globalizaciji u skladu s točkom 28. Međuinstitucionalnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (zahtjev EGF/2011/025 IT/Lombardija, Italija)
   (2013/526/EU)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Međuinstitucionalni sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (1), a posebno njegovu točku 28.,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbu globalizaciji (2), a posebno njezin članak 12. stavak 3.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi davanja dodatne potpore otpuštenim radnicima koji su suočeni s posljedicama velikih strukturnih promjena u tokovima svjetske trgovine i radi pružanja pomoći prilikom njihove reintegracije na tržište rada.

               (2)

               Područje primjene EGF-a prošireno je za zahtjeve predane od 1. svibnja 2009. do 30. prosinca 2011. kako bi se uključila potpora radnicima čije je otpuštanje izravno povezano s globalnom financijskom i gospodarskom krizom.

               (3)

               Međuinstitucionalni sporazum od 17. svibnja 2006. dopušta korištenje EGF-a u okviru godišnje gornje granice od 500 milijuna EUR.

               (4)

               Italija je 30. prosinca 2011. predala zahtjev za korištenje EGF-a u vezi s otpuštanjima u dvama poduzećima koja djeluju na razini NACE Revizija 2 sektor 26 („proizvodnja računala te elektroničkih i optičkih proizvoda”) i koja su smještena u regiji NUTS II Lombardije (ITC4) te ga je do 12. ožujka 2013. nadopunila dodatnim informacijama. Taj zahtjev ispunjava uvjete za određivanje financijskih doprinosa iz članka 10. Uredbe (EZ) br. 1927/2006. Komisija stoga predlaže korištenje iznosa od 1 164 930 EUR.

               (5)

               EGF se stoga treba koristiti radi pružanja financijskog doprinosa u vezi sa zahtjevom koji je podnijela Italija,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2013. Europski fond za prilagodbu globalizaciji koristi se kako bi osigurao iznos od 1 164 930 EUR odobrenih sredstava za plaćanje i za preuzete obveze.
   Članak 2.
   Ova se Odluka objavljuje u Službenom listu Europske Unije.

      Sastavljeno u Strasbourgu 9. listopada 2013.

            Za Europski parlament

            Predsjednik

         M. SCHULZ

            Za Vijeće

            Predsjednik

         V. LEŠKEVIČIUS

      (1)  SL C 139, 14.6.2006., str. 1.

      (2)  SL L 406, 30.12.2006., str. 1.


title: Odluka Vijeća 2014/932/ZVSP od 18. prosinca 2014. o mjerama ograničavanja s obzirom na stanje u Jemenu

text:
               19.12.2014

               HR

               Službeni list Europske unije

               L 365/147

         ODLUKA VIJEĆA 2014/932/ZVSP
   od 18. prosinca 2014.
   o mjerama ograničavanja s obzirom na stanje u Jemenu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće sigurnosti Ujedinjenih naroda donijelo je 26. veljače 2014. Rezoluciju 2140 (2014) pozivajući se na svoju Rezoluciju 2014 (2011), 2051 (2012) i predsjedničku izjavu Vijeća sigurnosti od 15. veljače 2013. te ponovno potvrđujući snažnu predanost Vijeća sigurnosti Ujedinjenih naroda jedinstvu, suverenosti, nezavisnosti i teritorijalnoj cjelovitosti Jemena.

               (2)

               Rezolucijom Vijeća sigurnosti Ujedinjenih naroda (RVSUN) 2140 (2014) zahtijeva se primjena ograničenja putovanja na osobe koje označuje Odbor uspostavljen stavkom 19. RVSUN-a 2140 (2014) („Odbor”) i zamrzavanje sredstava i imovine osoba ili subjekata koje označuje Odbor.

               (3)

               Odbor je 7. studenoga 2014. označio tri pojedinca na temelju kriterija utvrđenih u stavku 19. RVSUN-a 2140 (2014).

               (4)

               Za provedbu određenih mjera potrebno je djelovanje Unije,

         DONIJELO JE OVU ODLUKU:
   Članak 1.
   1.   Države članice poduzimaju potrebne mjere kako bi spriječile ulazak na svoje državno područje ili provoz preko njega osoba koje je označio Odbor, a koje sudjeluju u radnjama kojima se ugrožava mir, sigurnost ili stabilnost u Jemenu ili pružaju potporu takvim radnjama, uključujući, ali ne ograničavajući se na:

               (a)

               radnje kojima se ometa ili dovodi u pitanje uspješan završetak političke tranzicije, kako je navedeno u inicijativi Vijeća za suradnju u Zaljevu (GCC) i Sporazumu o mehanizmu provedbe;

               (b)

               radnje kojima se nasiljem sprečava provedba rezultata završnog izvješća sveobuhvatne Konferencije za nacionalni dijalog ili napade na ključnu infrastrukturu; ili

               (c)

               planiranje, usmjeravanje ili poduzimanje radnji kojima se krši mjerodavno međunarodno pravo u području ljudskih prava ili međunarodno humanitarno pravo, ili radnji koje predstavljaju kršenja ljudskih prava, u Jemenu.

         Osobe iz ovog stavka navedene su na popisu u Prilogu ovoj Odluci.
   2.   Stavkom 1. ne obvezuje se državu članicu da vlastitim državljanima odbije ulazak na svoje državno područje.
   3.   Stavak 1. ne primjenjuje se kada su ulazak ili provoz potrebni radi sudjelovanja u sudskom postupku.
   4.   Stavak 1. ne primjenjuje se kada država članica posebno za svaki slučaj utvrdi da su ulazak ili provoz potrebni kako bi se doprinijelo miru i stabilnosti u Jemenu i ako država članica naknadno obavijesti Odbor u roku od 48 sati od takvog utvrđenja.
   5.   Stavak 1. ne primjenjuje se kada Odbor utvrdi, posebno za svaki slučaj:

               (a)

               da su ulazak ili provoz potrebni zbog humanitarnih razloga, uključujući vjerske obveze; ili

               (b)

               da bi se izuzećem promicalo ciljeve mira i nacionalnog pomirenja u Jemenu.

         6.   U slučajevima kada, u skladu sa stavkom 3., 4. ili 5., država članica odobri ulazak na svoje državno područje ili provoz preko njega osobama navedenima na popisu u Prilogu, odobrenje je ograničeno na svrhu za koju je izdano i na osobe na koje se odnosi.
   Članak 2.
   1.   Sva sredstva i gospodarski izvori koji pripadaju, koji su u vlasništvu, s kojima raspolažu ili koje nadziru osobe ili subjekti koje je označio Odbor, a koji sudjeluju u radnjama kojima se ugrožava mir, sigurnost ili stabilnost u Jemenu ili pružaju potporu takvim radnjama, uključujući, ali ne ograničavajući se na:

               (a)

               radnje kojima se ometa ili dovodi u pitanje uspješan završetak političke tranzicije, kako je navedeno u inicijativi Vijeća za suradnju u Zaljevu (GCC) i Sporazumu o mehanizmu provedbe;

               (b)

               radnje kojima se nasiljem sprečava provedba rezultata završnog izvješća sveobuhvatne Konferencije za nacionalni dijalog ili napade na ključnu infrastrukturu; ili

               (c)

               planiranje, usmjeravanje ili poduzimanje radnji kojima se krši međunarodno pravo u području ljudskih prava ili međunarodno humanitarno pravo, ili radnji koje predstavljaju kršenja ljudskih prava u Jemenu;

         ili osobe ili subjekti koji djeluju u njihovo ime ili prema njihovim uputama, ili subjekti koji su u njihovu vlasništvu ili pod njihovom kontrolom, zamrzavaju se.
   Osobe i subjekti iz ovog stavka navedeni su na popisu u Prilogu ovoj Odluci.
   2.   Nikakva sredstva ili gospodarski izvori ne smiju se stavljati na raspolaganje, izravno ili neizravno, osobama ili subjektima navedenima na popisu u Prilogu ovoj Odluci niti u njihovu korist.
   3.   Države članice mogu dopustiti izuzeća od mjera iz stavaka 1. i 2. u pogledu sredstava i gospodarskih izvora koji su:

               (a)

               potrebni za osnovne troškove, uključujući plaćanja za hranu, najamninu ili hipoteku, lijekove i liječenje, poreze, premije osiguranja i naknade za javne komunalne usluge;

               (b)

               namijenjeni isključivo plaćanju opravdanih honorara i nadoknadi troškova povezanih s pružanjem pravnih usluga;

               (c)

               namijenjeni isključivo plaćanju pristojbi ili davanja za usluge rutinskog čuvanja ili upravljanja zamrznutim sredstvima ili gospodarskim izvorima;

         nakon što dotična država članica obavijesti Odbor o namjeri da odobri, prema potrebi, pristup takvim sredstvima ili gospodarskim izvorima te ako Odbor ne donese negativnu odluku u roku od pet radnih dana od te obavijesti.
   4.   Države članice također mogu dopustiti izuzeća od mjera iz stavaka 1. i 2. u pogledu sredstava ili gospodarskih izvora koji su:

               (a)

               potrebni za izvanredne troškove, pod uvjetom da dotična država članica obavijesti Odbor o takvoj odluci te ako je Odbor odobri; ili

               (b)

               predmet sudskog, administrativnog ili arbitražnog založnog prava ili odluke, u kojem se slučaju sredstva i gospodarski izvori mogu upotrijebiti za zadovoljenje zahtjeva iz tog založnog prava ili odluke, pod uvjetom da je založno pravo nastalo odnosno odluka donesena prije datuma uvrštenja osobe ili subjekta u Prilog, da založno pravo odnosno odluka nisu u korist osobe ili subjekta iz članka 1. te da je dotična država članica o tome obavijestila Odbor.

         5.   Stavkom 1. ne sprečava se da označena osoba ili subjekt izvrši dospjelo plaćanje na temelju ugovora sklopljenog prije uvrštavanja te osobe ili subjekta na popis, pod uvjetom da je relevantna država članica utvrdila da plaćanje ne prima, izravno ni neizravno, osoba ili subjekt iz članka 2. stavka 1. te nakon što relevantna država članica obavijesti Odbor o namjeri izvršavanja ili primanja takvih plaćanja ili, prema potrebi, odobravanja odmrzavanja sredstava ili gospodarskih izvora u tu svrhu, deset radnih dana prije takvog odobrenja.
   6.   Stavak 2. ne primjenjuje se na priljev na zamrznute račune na ime:

               (a)

               kamata ili drugih prihoda na tim računima; ili

               (b)

               plaćanja koja dospijevaju na temelju ugovora, sporazuma ili obveza sklopljenih ili nastalih prije datuma kada su ti računi postali podložni mjerama ograničavanja na temelju ove Odluke;

         pod uvjetom da se na sve takve kamate, druge prihode i plaćanja i dalje primjenjuje stavak 1.
   Članak 3.
   Vijeće utvrđuje popis u Prilogu i mijenja ga u skladu s odlukama Vijeća sigurnosti ili Odbora.
   Članak 4.
   1.   Kada Vijeće sigurnosti ili Odbor označi osobu ili subjekt, Vijeće uključuje tu osobu ili subjekt u Prilog. Vijeće o svojoj odluci, uključujući o razlozima za uvrštavanje na popis, obavješćuje dotičnu osobu, bilo izravno, ako je adresa poznata, ili objavom obavijesti, time dajući toj osobi mogućnost podnošenja primjedbi.
   2.   Kada su podnesene primjedbe ili je dostavljen važan novi dokaz, Vijeće preispituje svoju odluku i na odgovarajući način obavješćuje dotičnu osobu.
   Članak 5.
   1.   Prilog sadrži razloge za uvrštavanje na popis osoba i subjekata na popis, kako ih je navelo Vijeće sigurnosti ili Odbor.
   2.   Kada su dostupni, Prilog također sadrži podatke koje dostavlja Vijeće sigurnosti ili Odbor, a koji su potrebni za utvrđivanje identiteta dotičnih osoba ili subjekata. Kada je riječ o osobama, ti podaci mogu uključivati imena, uključujući i druga imena, datum i mjesto rođenja, državljanstvo, brojeve putovnice i osobne iskaznice, spol, adresu, ako je poznata, te funkciju ili zanimanje. Kada je riječ o subjektima, ti podaci mogu uključivati nazive, mjesto i datum registracije, broj registracije i mjesto poslovanja.
   Članak 6.
   Ova se Odluka prema potrebi mijenja ili stavlja izvan snage u skladu s odlukama Vijeća sigurnosti.
   Članak 7.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 18. prosinca 2014.

            Za Vijeće

            Predsjednik

         S. GOZI

      PRILOG
      Popis osoba i subjekata iz članka 1. stavka 1. i članka 2. stavaka 1. i 2.
      OSOBE

                  1.

                     Abdullah Yahya Al Hakim (
                        druga imena
                     : (a) Abu Ali al Hakim; (b) Abu-Ali al-Hakim; (c) Abdallah al-Hakim; (d) Abu Ali Alhakim; (e) Abdallah al-Mu'ayyad).
                  Izvorno pismo:

                     Položaj: zamjenik vođe skupine Houthi. Adresa: Dahyan, pokrajina Sa'dah, Jemen. Datum rođenja: (a) otprilike 1985.; (b) između 1984. i 1986. Mjesto rođenja: (a) Dahyan, Jemen; (b) pokrajina Sa'dah, Jemen. Državljanstvo: jemensko. Ostali podaci: Spol: muški. Datum uvrštenja na popis UN-a: 7.11.2014.

                     Dodatne informacije iz sažetka razlogâ za uvrštavanje na popis Odbora za sankcije:

                              Abdullah Yahya al Hakim uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. RVSUN-a 2140 (2014) jer ispunjava kriterije za označivanje utvrđene u stavcima 17. i 18. Rezolucije.

                              Abdullah Yahya al Hakim sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između Vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.

                              U lipnju 2014. Abdullah Yahya al Hakim navodno je održao sastanak kako bi isplanirao državni udar protiv jemenskog predsjednika Abdrabuha Mansoura Hadija. Al Hakim se sastao s vojnim i sigurnosnim zapovjednicima te plemenskim poglavarima; vodeći pristalice odani bivšem jemenskom predsjedniku Aliju Abdullahu Salehu također su prisustvovali sastanku, čiji je cilj bio uskladiti vojne napore za preuzimanje Sane, glavnog grada Jemena.

                              U javnoj izjavi od 29. kolovoza 2014. predsjednik Vijeća sigurnosti Ujedinjenih naroda naveo je da Vijeće osuđuje radnje snaga kojima zapovijeda Abdullah Yahya al Hakim koje su 8. srpnja 2014. opustošile Amran u Jemenu, među ostalim i stožer brigade jemenske vojske. Al Hakim predvodio je nasilno preuzimanje pokrajine Amran u srpnju 2014. i bio je vojni zapovjednik odgovoran za donošenje odluka u vezi s aktualnim sukobima u pokrajini Amranu i Hamdanu u Jemenu.

                              Početkom rujna 2014. Abdullah Yahya al Hakim ostao je u Sani kako bi nadgledao borbene operacije u slučaju da počne sukob. Njegova je uloga bila organiziranje vojnih operacija kako bi se omogućilo svrgavanje jemenske vlade, a bio je odgovoran i za osiguranje svih putova u Sanu i iz nje te nadzor nad njima.

                  2.

                     Abd Al-Khaliq Al-Huthi (druga imena: (a) Abd-al-Khaliq al-Huthi; (b) Abd-al-Khaliq Badr-al-Din al Huthi; (c) 'Abd al-Khaliq Badr al-Din al-Huthi; (d) Abu-Yunus).
                  Izvorno pismo:

                     Položaj: vojni zapovjednik skupine Houthi. Datum rođenja: 1984. Državljanstvo: jemensko. Ostali podaci: Spol: muški. Datum uvrštenja na popis UN-a: 7.11.2014.

                     Dodatne informacije iz sažetka razlogâ za uvrštavanje na popis Odbora za sankcije:

                              Abd al-Khaliq al-Huthi uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. RVSUN-a 2140 (2014) jer ispunjava kriterije za označivanje utvrđene u stavcima 17. i 18. Rezolucije.

                              Abd al-Khaliq al-Huthi sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između Vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.

                              Krajem listopada 2013. Abd al-Khaliq al-Huthi predvodio je skupinu boraca odjevenih u odore jemenske vojske u napadu na mjesta u Dimaju u Jemenu. U borbi koja je iz toga proizašla mnogi su poginuli.

                              Krajem rujna 2014. nepoznat broj neidentificiranih boraca navodno se spremao napasti diplomatske objekte u Sani u Jemenu po primitku naredbi od Abda al-Khaliqa al-Huthija. Al-Huthi je 30. kolovoza 2014. koordinirao prijenos oružja iz Amrana u prosvjednički kamp u Sani.

                  3.

                     Ali Abdullah Saleh (drugo ime: Ali Abdallah Salih).
                  Izvorno pismo:

                     Položaj: (a) predsjednik jemenske stranke Općeg narodnog kongresa; (b) bivši predsjednik Republike Jemena. Datum rođenja: (a)21.3.1945.; (b)21.3.1946.; (c)21.3.1942.; (d)21.3.1947.Mjesto rođenja: (a) Bayt al-Ahmar, pokrajina Sana'a, Jemen; (b) Sana'a, Jemen; (c) Sana'a, Sanhan, Al-Rib' al-Sharqi. Državljanstvo: jemensko. Br. putovnice: 00016161 (Jemen). Nacionalni identifikacijski br.: 01010744444. Ostali podaci: Spol: muški. Datum uvrštenja na popis UN-a: 7.11.2014.

                     Dodatne informacije iz sažetka razlogâ za uvrštavanje na popis Odbora za sankcije:

                              Ali Abdullah Saleh uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. Rezolucije 2140 (2014) jer ispunjava kriterije za označivanje utvrđene u stavcima 17. i 18. Rezolucije.

                              Ali Abdullah Saleh sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između Vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.

                              U skladu sa sporazumom od 23. studenoga 2011., koji je podržalo Vijeće za suradnju u Zaljevu, Ali Abdullah Saleh odstupio je s položaja predsjednika Jemena nakon više od 30 godina.

                              Od jeseni 2012. Ali Abdullah Saleh navodno je postao jedan od glavnih pristaša nasilnih radnji skupine Houthi u sjevernom Jemenu.

                              Sukobi na jugu Jemena u veljači 2013. bili su rezultat zajedničkih napora Saleha, AQAP-a i južnjačkog separatista Alija Salima al-Bayda da uzrokuju nered prije Konferencije za nacionalni dijalog 18. ožujka 2013. u Jemenu. Nedavno, od rujna 2014., Saleh destabilizira Jemen iskorištavanjem drugih kako bi potkopao vladu i uzrokovao dovoljno nestabilnosti kako bi zaprijetio državnim udarom. Prema izvješću iz rujna 2014. Povjerenstva stručnjaka Ujedinjenih naroda za Jemen, sugovornici tvrde da Saleh podupire nasilne radnje nekih Jemenaca pružajući im sredstva i političku potporu te tako što osigurava da članovi Općeg narodnog kongresa i dalje na razne načine doprinose destabilizaciji Jemena.


title: Odluka Europskog parlamenta (EU, Euratom) 2016/1563 od 28. travnja 2016. o zaključenju poslovnih knjiga Agencije za opskrbu Euratoma za financijsku godinu 2014.

text:
               14.9.2016

               HR

               Službeni list Europske unije

               L 246/347

         ODLUKA EUROPSKOG PARLAMENTA (EU, EURATOM) 2016/1563
   od 28. travnja 2016.
   o zaključenju poslovnih knjiga Agencije za opskrbu Euratoma za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za opskrbu Euratoma za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za opskrbu Euratoma za financijsku godinu 2014. s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0083/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 1. stavak 2.,

               —

               uzimajući u obzir Odluku Vijeća 2008/114/EZ, Euratom od 12. veljače 2008. o utvrđivanju Statuta Agencije za opskrbu Euratoma (4), a posebno članak 8. stavak 9. njezina Priloga,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0110/2016),

               1.

               utvrđuje da završni godišnji financijski izvještaji Agencije za opskrbu Euratoma odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Agencije za opskrbu Euratoma za financijsku godinu 2014.;

               3.

               nalaže svojem predsjedniku da ovu Odluku proslijedi glavnom direktoru Agencije za opskrbu Euratoma, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 19.12.2015., str. 299.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 41, 15.2.2008., str. 15.


title: Odluka Vijeća (ZVSP) 2015/78 od 19. siječnja 2015. o savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA)

text:
               20.1.2015

               HR

               Službeni list Europske unije

               L 13/8

         ODLUKA VIJEĆA (ZVSP) 2015/78
   od 19. siječnja 2015.
   o savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku („Visoki predstavnik”),
   budući da:

               (1)

               Dopisom od 10. rujna 2014., Chef de l'ÉEtat de Transition Srednjoafričke Republike (SAR) pozvao je Uniju da produlji vojnu misiju Europske unije u Srednjoafričkoj Republici (EUFOR RCA) i da nastavi sudjelovati nakon misije EUFOR s ciljem podupiranja oružanih snaga Srednjoafričke Republike (FACA).

               (2)

               Vijeće je u svojim zaključcima od 17. i 18. studenoga 2014. prepoznalo potrebu za zajedničkim pristupima s UN-om u SAR-u u reformi njezinih sigurnosnih snaga, uključujući oružane snage, radi stabilizacije stanja kao potpore političkom procesu. U tom pogledu, potvrdilo je dodatnu vrijednost potencijalne daljnje uloge Unije u reformi sigurnosnog sektora kao potpore naporima UN-a, osiguravajući pri tome lokalno sudjelovanje.

               (3)

               Vijeće je 15. prosinca 2014. odobrilo Koncept upravljanja kriznim situacijama za moguću vojnu misiju ZSOP-a Unije u SAR-u, kao doprinos reformi FACA-e.

               (4)

               Dopisom od 16. siječnja 2015.Chef de l'État de Transition SAR-a pozvao je Uniju na upućivanje savjetodavne vojne misije EU-a u SAR.

               (5)

               Misija EUMAM RCA trebala bi što je prije moguće doseći punu operativnu sposobnost.

               (6)

               Politički i sigurnosni odbor (PSO) trebao bi, pod odgovornošću Vijeća i Visokog predstavnika, izvršavati političku kontrolu nad vojnom misijom ZSOP-a Unije, strateški je usmjeravati te donositi odgovarajuće odluke u skladu s člankom 38. trećim stavkom Ugovora o Europskoj uniji (UEU).

               (7)

               Potrebno je pregovorima dogovoriti i sklopiti međunarodne sporazume koji se odnose na status jedinica i osoblja EU-a te na sudjelovanje trećih država u misijama Unije.

               (8)

               Na temelju članka 41. stavka 2. UEU-a te u skladu s Odlukom Vijeća 2011/871/ZVSP (1) kojom se uspostavlja mehanizam radi upravljanja financiranjem zajedničkih troškova operacija Unije koje imaju vojne ili obrambene implikacije, operativne izdatke koji nastanu na temelju ove Odluke, koji imaju vojne ili obrambene implikacije, trebaju snositi države članice.

               (9)

               U skladu s člankom 5. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju obrambene implikacije. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje, a ne sudjeluje ni u financiranju ove misije,

         DONIJELO JE OVU ODLUKU:
   Članak 1.
   Misija
   1.   Unija provodi savjetodavnu vojnu misiju ZSOP-a u Srednjoafričkoj Republici (EUMAM RCA) radi podupiranja vlasti SAR-a u pripremi skore reforme sigurnosnog sektora, pomažući FACA-i da upravlja svojim postojećim stanjem te da izgradi sposobnost i kvalitetu potrebnu za postizanje cilja buduće osuvremenjene, djelotvorne i odgovorne FACA-e. Svoje djelovanje usredotočuje na područje Banguija.
   2.   EUMAM RCA djeluje u skladu s političkim, strateškim i političko-vojnim ciljevima utvrđenima u Konceptu upravljanja kriznim situacijama koji je Vijeće odobrilo 15. prosinca 2014.
   Članak 2.
   Imenovanje zapovjednika misije EU-a
   1.   Brigadni general Dominique LAUGEL imenuje se zapovjednikom misije EU-a EUMAM RCA („zapovjednik misije”).
   2.   Zapovjednik misije obavlja funkcije zapovjednika operacije EU-a i zapovjednika vojnih snaga EU-a.
   Članak 3.
   Određivanje sjedišta misije
   1.   Sjedište misije EUMAM RCA nalazi se u Banguiju u SAR-u. Ima funkciju operativnog sjedišta i sjedišta vojnih snaga.
   2.   Sjedište misije uključuje jedinicu za potporu u Bruxellesu.
   Članak 4.
   Planiranje i početak misije EUMAM RCA
   1.   Pravila o sudjelovanju potrebna za pripremnu fazu misije EUMAM RCA odobrava Vijeće što je prije moguće nakon donošenja ove Odluke.
   2.   Misija EUMAM RCA započinje odlukom Vijeća na dan koji predloži zapovjednik misije nakon postizanja početne operativne sposobnosti, slijedom odobrenja plana misije i, ako je potrebno, dodatnih pravila o sudjelovanju.
   Članak 5.
   Politički nadzor i strateško usmjeravanje
   1.   Politički i sigurnosni odbor (PSO), pod odgovornošću Vijeća i Visokog predstavnika, obavlja politički nadzor i strateški usmjerava misiju EUMAM RCA. Vijeće ovlašćuje PSO za donošenje odgovarajućih odluka u skladu s člankom 38. UEU-a. To ovlaštenje uključuje ovlasti za izmjenu planskih dokumenata, uključujući plan misije te pravila o sudjelovanju. Također uključuje ovlasti za donošenje odluka o imenovanju budućih zapovjednika misije. Vijeće je i dalje ovlašteno za odlučivanje o ciljevima i prestanku misije EUMAM RCA.
   2.   PSO redovito izvješćuje Vijeće.
   3.   PSO redovito zaprima izvješća predsjednika Vojnog odbora EU-a (EUMC) o provođenju misije EUMAM RCA. PSO može, prema potrebi, pozvati zapovjednika misije na svoje sastanke.
   Članak 6.
   Vojno usmjeravanje
   1.   EUMC prati pravilnu provedbu misije EUMAM RCA koja se provodi pod odgovornošću zapovjednika misije.
   2.   EUMC redovito prima izvješća zapovjednika misije. EUMC može, prema potrebi, pozvati zapovjednika misije na svoje sastanke.
   3.   Predsjednik EUMC-a djeluje kao glavna osoba za kontakt sa zapovjednikom misije.
   Članak 7.
   Usklađenost odgovora Unije i koordinacija
   1.   Visoki predstavnik osigurava provedbu ove Odluke i njezinu usklađenost s vanjskim djelovanjem Unije u cjelini, uključujući razvojne programe Unije i njezinu humanitarnu pomoć.
   2.   Ne dovodeći u pitanje zapovjedni lanac, zapovjednik misije prima lokalne političke smjernice od šefa delegacije Unije u Banguiju.
   3.   Visoki predstavnik, kojem pomaže Europska služba za vanjsko djelovanje (ESVD), djeluje kao glavna točka za kontakt s UN-om, vlastima SAR-a i susjednih zemalja, Afričkom unijom (AU), Gospodarskom zajednicom srednjoafričkih zemalja (ECCAS) te drugim relevantnim međunarodnim i bilateralnim čimbenicima.
   4.   Način koordinacije između zapovjednika misije, čimbenika Unije i lokalnih ključnih strateških partnera značajnih za operaciju definiraju se u planu misije.
   Članak 8.
   Sudjelovanje trećih država
   1.   Ne dovodeći u pitanje samostalnost Unije u odlučivanju ni njezin jedinstveni institucionalni okvir, a u skladu s relevantnim smjernicama Europskog vijeća, treće države mogu biti pozvane na sudjelovanje u misiji EUMAM RCA.
   2.   Vijeće ovime ovlašćuje PSO za pozivanje trećih država da ponude doprinose i za donošenje odgovarajućih odluka o prihvaćanju predloženih doprinosa, na preporuku zapovjednika misije i EUMC-a.
   3.   Detaljni načini sudjelovanja trećih država predmet su sporazuma sklopljenih na temelju članka 37. UEU-a te u skladu s postupkom utvrđenim u članku 218. Ugovora o funkcioniranju Europske unije (UFEU). Ako su Unija i treća država sklopile sporazum o utvrđivanju okvira za sudjelovanje te treće države u misijama Unije za upravljanje kriznim situacijama, odredbe takvog sporazuma primjenjuju se u kontekstu misije EUMAM RCA.
   4.   Treće države koje daju značajne vojne doprinose misiji EUMAM RCA imaju ista prava i obveze u pogledu svakodnevnog upravljanja misijom EUMAM RCA kao i države članice koje sudjeluju u misiji EUMAM RCA.
   5.   Vijeće ovlašćuje PSO za donošenje odgovarajućih odluka o uspostavi odbora doprinositeljâ ako treće države osiguraju značajne vojne doprinose.
   Članak 9.
   Status osoblja pod vodstvom EU-a
   Status jedinica i osoblja pod vodstvom EU-a, uključujući povlastice, imunitete i dodatna jamstva potrebna za ispunjavanje i neometano funkcioniranje njihove misije, predmet je sporazuma sklopljenog na temelju članka 37. UEU-a te u skladu s postupkom iz članka 218. UFEU-a.
   Članak 10.
   Financijski aranžmani
   1.   Zajedničkim troškovima misije EUMAM RCA upravlja se u skladu s Odlukom 2011/871/ZVSP.
   2.   Referentni financijski iznos za zajedničke troškove misije EUMAM RCA iznosi 7,9 milijuna EUR. Postotak referentnog iznosa iz članka 25. stavka 1. Odluke 2011/871/ZVSP iznosi 50 % a postotak za obvezu iz članka 32. stavka 3. Odluke 2011/871/ZVSP iznosi 70 %.
   Članak 11.
   Projektna jedinica
   1.   Misija EUMAM RCA ima projektnu jedinicu za utvrđivanje i provedbu projekata koje trebaju financirati države članice ili treće države, koji su usklađeni s njezinim ciljevima te doprinose ostvarenju mandata.
   2.   Podložno stavku 3., zapovjednik misije ovlašten je zatražiti financijske doprinose od država članica ili trećih država radi provedbe projekata kojima se na dosljedan način dopunjuju druga djelovanja misije EUMAM RCA. U takvom slučaju zapovjednik misije sklapa sporazum tim državama, koji osobito obuhvaća konkretne postupke za rješavanje svih prigovora trećih stranaka u pogledu štete koja je nastala kao posljedica radnji ili propusta misije EUMAM RCA pri korištenju financijskih sredstava koja su osigurale te države.
   Unija ili Visoki predstavnik ni pod kojim okolnostima ne odgovaraju državama članicama koje daju doprinose za posljedice radnji ili propusta misije EUMAM RCA pri korištenju financijskih sredstava koja su osigurale te države.
   3.   PSO odlučuje o prihvaćanju financijskog doprinosa trećih država projektnoj jedinici.
   Članak 12.
   Dostava podataka
   1.   Visoki predstavnik ovlašten je trećim državama povezanima s ovom Odlukom, po potrebi i u skladu s potrebama misije EUMAM RCA, dostaviti klasificirane podatke EU-a koji su nastali za potrebe misije EUMAM RCA, u skladu s Odlukom Vijeća 2013/488/EU (2), kako slijedi:

               (a)

               do stupnja tajnosti predviđenog u primjenjivim sporazumima o sigurnosti podataka sklopljenima između Unije i dotične treće države, ili

               (b)

               do stupnja tajnosti „CONFIDENTIEL UE/EU CONFIDENTIAL” u ostalim slučajevima.

         2.   Visoki predstavnik također je ovlašten dostaviti klasificirane podatke EU-a do stupnja tajnosti „RESTREINT UE/EU RESTRICTED” UN-u i AU-u, u skladu s operativnim potrebama misije EUMAM RCA-a, koji su nastali za potrebe misije EUMAM RCA-a, u skladu s Odlukom 2013/488/EU. U tu svrhu sastavljaju se sporazumi između Visokog predstavnika i nadležnih tijela UN-a i AU-a.
   3.   U slučaju posebne i neodgodive operativne potrebe, Visoki predstavnik također je ovlašten državi domaćinu dostaviti klasificirane podatke EU-a do stupnja tajnosti „RESTREINT UE/EU RESTRICTED” koji su nastali za potrebe misije EUMAM RCA, u skladu s Odlukom 2013/488/EU. U tu svrhu sastavljaju se sporazumi između Visokog predstavnika i nadležnih tijela države domaćina.
   4.   Visoki predstavnik ovlašten je trećim državama povezanima s ovom Odlukom dostaviti sve dokumente EU-a koji nisu klasificirani, a povezani su s raspravama Vijeća o misiji EUMAM RCA za koje vrijedi obveza čuvanja profesionalne tajne na temelju članka 6. stavka 1. Poslovnika Vijeća (3).
   5.   Visoki predstavnik može delegirati navedena ovlaštenja, kao i mogućnost sklapanja sporazuma iz ovog članka, dužnosnicima ESVD-a i/ili zapovjedniku misije.
   Članak 13.
   Stupanje na snagu i prestanak
   1.   Ova Odluka stupa na snagu na dan donošenja.
   2.   Misija EUMAM RCA završava najkasnije 12 mjeseci nakon dosezanja pune operativne sposobnosti.
   3.   Ova se Odluka stavlja izvan snage od dana zatvaranja sjedišta misije u skladu s odobrenim planovima za prestanak misije EUMAM RCA te ne dovodeći u pitanje postupke u vezi s revizijom i financijskim izvještavanjem misije EUMAM RCA, kako je utvrđeno u Odluci 2011/871/ZVSP.

      Sastavljeno u Bruxellesu 19. siječnja 2015.

            Za Vijeće

            Predsjednica

         F. MOGHERINI

      (1)  Odluka Vijeća 2011/871/ZVSP od 19. prosinca 2011. o uspostavi mehanizma radi upravljanja financiranjem zajedničkih troškova operacija Europske unije koje imaju vojne ili obrambene implikacije (Athena) (SL L 343, 23.12.2011., str. 35.).

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

      (3)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).


title: 2005/954/EZ: Odluka Vijeća od 21. prosinca 2005. o izmjeni Sporazuma o osnivanju Europske banke za obnovu i razvoj (EBRD) kako bi se Banci omogućilo financiranje aktivnosti u Mongoliji

text:
               11/Sv. 116

               HR

               Službeni list Europske unije

               65

         32005D0954

               L 346/31

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 2005.
   o izmjeni Sporazuma o osnivanju Europske banke za obnovu i razvoj (EBRD) kako bi se Banci omogućilo financiranje aktivnosti u Mongoliji
   (2005/954/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 181.a,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Iako je članica EBRD-a od 2000., Mongolija trenutačno nije zemlja u kojoj je Banka ovlaštena financirati aktivnosti vlastitim sredstvima.

               (2)

               U odgovoru na zahtjev predsjednika Vlade Mongolije, Upravno vijeće EBRD-a je izrazilo jednoglasnu podršku prihvaćanju Mongolije kao zemlje u kojoj Banka financira aktivnosti.

               (3)

               Rezolucijom donesenom 30. siječnja 2004. Upravno vijeće EBRD-a glasalo je u korist potrebnih izmjena Sporazumu o osnivanju Banke, kako bi se omogućilo financiranje aktivnosti u Mongoliji. Svi guverneri Banke glasali su u korist ove izmjene uključujući guvernera koji predstavlja Europsku zajednicu.

               (4)

               Budući da se izmjena odnosi na cilj i funkcije Banke, potrebno je njezino formalno prihvaćanje od strane svih zemalja članica i institucija uključujući Europsku zajednicu.

               (5)

               Prihvaćanje ove izmjene od strane Zajednice je potrebno kako bi se ostvarili ciljevi Zajednice u području ekonomske, financijske i tehničke suradnje s trećim zemljama,

         ODLUČILO JE:
   Članak 1.
   Izmjena Sporazuma o osnivanju Europske banke za obnovu i razvoj (EBRD) potrebna kako bi se Banci omogućilo financiranje aktivnosti u Mongoliji, odobrava se u ime Zajednice.
   Tekst izmjene je priložen ovoj Odluci.
   Članak 2.
   Guverner EBRD-a koji predstavlja Europsku zajednicu obavješćuje EBRD o deklaraciji o prihvaćanju ove izmjene.

      Sastavljeno u Bruxellesu 21. prosinca 2005.

            Za Vijeće

            Predsjednik

         B. BRADSHAW

      (1)  Mišljenje od 15. studenoga 2005. (još nije objavljeno u Službenom listu).
   Izmjena Sporazuma o osnivanju Europske banke za obnovu i razvoj
   Članak 1. Sporazuma zamjenjuje se sljedećim:

      „Članak 1.
      Cilj
      Doprinoseći gospodarskom napretku i obnovi, cilj Banke bit će poticanje prijelaza prema gospodarstvima slobodnog tržišta i promicanju privatne i poduzetničke inicijative u zemljama središnje i istočne Europe obavezujući se i primjenjujući načela višestranačke demokracije višestranačke demokracije, pluralizma i tržišno gospodarstvo ekonomija. Cilj banke također se može provesti u Mongoliji podložno istim uvjetima. Sukladno tome, svako upućivanje u ovom Sporazumu i njegovim prilozima na ‚zemlje srednje i istočne Europe’, ‚zemlje iz središnje i istočne Europe’, ‚zemlju primateljica ili zemlje primateljice’ ili ‚zemlju članicu primateljicu (zemlje članice primateljice)’ se također odnosi i na Mongoliju.”


title: 2014/642/ZVSP: Odluka Političkog i sigurnosnog odbora EUCAP NESTOR/1/2014 od 24. srpnja 2014. o produljenju mandata voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR)

text:
               6.9.2014

               HR

               Službeni list Europske unije

               L 267/4

         ODLUKA POLITIČKOG I SIGURNOSNOG ODBORA EUCAP NESTOR/1/2014
   od 24. srpnja 2014.
   o produljenju mandata voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR)

      (2014/642/ZVSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (1), a posebno njezin članak 9. stavak 1.,
   budući da:

               (1)

               Na temelju članka 9. stavka 1. Odluke 2012/389/ZVSP, Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi važne odluke za potrebe izvršavanja političke kontrole i strateškog usmjeravanja misije Europske unije za izgradnju regionalne pomorske sposobnosti u državama Roga Afrike, (EUCAP NESTOR), uključujući odluku o imenovanju voditelja misije na prijedlog Visokog predstavnika Unije za vanjske poslove i sigurnosnu politiku (VP).

               (2)

               PSO je 23. srpnja 2013. donio Odluku EUCAP NESTOR/3/2013 (2) o imenovanju g. Etiennea DE MONTAIGNEA DE PONCINSA voditeljem misije EUCAP NESTOR od 16. srpnja 2013. do 15. srpnja 2014.

               (3)

               Dana 3. lipnja 2014. VP je predložio produljenje mandata g. Etiennea DE MONTAIGNEA DE PONCINSA kao voditelja misije EUCAP NESTOR do 15. srpnja 2015.,

         DONIO JE OVU ODLUKU:
   Članak 1.
   Mandat g. Etiennea DE MONTAIGNEA DE PONCINSA kao voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) produljuje se do 15. srpnja 2015.
   Članak 2.
   Ova Odluka stupa na snagu na dan donošenja.
   Primjenjuje se od 16. srpnja 2014.

      Sastavljeno u Bruxellesu 24. srpnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 187, 17.7.2012., str. 40.

      (2)  Odluka Političkog i sigurnosnog odbora EUCAP NESTOR/3/2013 od 23. srpnja 2013. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 202, 27.7.2013., str. 23.).


title: Odluka Političkog i sigurnosnog odbora (ZVSP) 2015/2201 od 13. studenoga 2015. o prihvaćanju doprinosâ trećih država savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/5/2015)

text:
               28.11.2015

               HR

               Službeni list Europske unije

               L 313/41

         ODLUKA POLITIČKOG I SIGURNOSNOG ODBORA (ZVSP) 2015/2201
   od 13. studenoga 2015.
   o prihvaćanju doprinosâ trećih država savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/5/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1),
   budući da:

               (1)

               Vijeće je na temelju članka 10. stavka 3. Odluke 2014/486/ZVSP ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosâ trećih država misiji EUAM Ukraine.

               (2)

               Zapovjednik civilnih operacija preporučio je da PSO prihvati predložene doprinose Gruzije misiji EUAM Ukraine i da te doprinose smatra značajnim.

               (3)

               Gruzija bi trebala biti izuzeta iz financijskih doprinosa proračunu misije EUAM Ukraine,

         DONIO JE OVU ODLUKU:
   Članak 1.
   Doprinosi trećih država
   1.   Doprinos Gruzije misiji EUAM Ukraine prihvaća se i smatra se značajnim.
   2.   Gruzija bi trebala biti izuzeta iz financijskih doprinosa proračunu misije EUAM Ukraine.
   Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 13. studenoga 2015.

            Za Politički i sigurnosni odbor

            Predsjednik

         W. STEVENS

      (1)  SL L 217, 23.7.2014., str. 42.


title: Odluka Europskog parlamenta (EU) 2015/1666 od 29. travnja 2015. o zaključenju poslovnih knjiga Europskog centra za praćenje droga i ovisnosti o drogama za financijsku godinu 2013.

text:
               30.9.2015

               HR

               Službeni list Europske unije

               L 255/276

      ODLUKA EUROPSKOG PARLAMENTA (EU) 2015/1666
      od 29. travnja 2015.
      o zaključenju poslovnih knjiga Europskog centra za praćenje droga i ovisnosti o drogama za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Europskog centra za praćenje droga i ovisnosti o drogama za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za praćenje droga i ovisnosti o drogama za financijsku godinu 2013. zajedno s odgovorima Centra (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Centar za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

                  —

                  uzimajući u obzir Uredbu (EZ) br. 1920/2006 Europskog parlamenta i Vijeća od 12. prosinca 2006. o osnivanju Europskog centra za praćenje droga i ovisnosti o drogama (5), a posebno njezin članak 15.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7), a posebno njezin članak 108.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0068/2015),

         1.

            utvrđuje da konačna godišnja računovodstvena dokumentacija Europskog centra za praćenje droga i ovisnosti o drogama odgovara obliku u kojem je sadržana u prilogu izvješću Revizorskog suda;

         2.

            odobrava zaključenje poslovnih knjiga Europskog centra za praćenje droga i ovisnosti o drogama za financijsku godinu 2013.;

         3.

            nalaže svojem predsjedniku da proslijedi ovu Odluku direktoru Europskog centra za praćenje droga i ovisnosti o drogama, Vijeću, Komisiji i Revizorskom sudu te je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 201.

         (2)  Vidjeti bilješku 1.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 376, 27.12.2006., str. 1.

         (6)  SL L 357, 31.12.2002., str. 72.

         (7)  SL L 328, 7.12.2013., str. 42.


title: 2007/479/EZ: Odluka Komisije od 25. lipnja 2007. o kompatibilnosti s propisima Zajednice mjera koje poduzima Belgija u skladu s člankom 3.a stavkom 1. Direktive Vijeća 89/552/EEZ o usklađivanju određenih odredaba utvrđenih zakonima i drugim propisima u državama članicama u pogledu obavljanja djelatnosti televizijskog emitiranja

text:
               06/Sv. 9

               HR

               Službeni list Europske unije

               155

         32007D0479

               L 180/24

               SLUŽBENI LIST EUROPSKE UNIJE

         ODLUKA KOMISIJE
   od 25. lipnja 2007.
   o kompatibilnosti s propisima Zajednice mjera koje poduzima Belgija u skladu s člankom 3.a stavkom 1. Direktive Vijeća 89/552/EEZ o usklađivanju određenih odredaba utvrđenih zakonima i drugim propisima u državama članicama u pogledu obavljanja djelatnosti televizijskog emitiranja
   (2007/479/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/552/EEZ o usklađivanju određenih odredaba utvrđenih zakonima i drugim propisima u državama članicama u pogledu obavljanja djelatnosti televizijskog emitiranja (1), a posebno njezin članak 3.a stavak 2.,
   uzimajući u obzir mišljenje odbora osnovanog u skladu s člankom 23.a Direktive 89/552/EEZ,
   budući da:

               (1)

               Belgija je dopisom od 10. prosinca 2003. obavijestila Komisiju o mjerama koje će poduzeti u skladu s člankom 3.a stavkom 1. Direktive 89/552/EEZ.

               (2)

               Komisija je u roku od tri mjeseca nakon primitka te obavijesti potvrdila da su predmetne mjere u skladu s propisima Zajednice, posebno u pogledu proporcionalnosti mjera i transparentnosti nacionalnog postupka za savjetovanje.

               (3)

               Komisija je prilikom svog razmatranja uzela u obzir raspoložive podatke o belgijskom medijskom prostoru.

               (4)

               Popis događaja od velike važnosti za društvo, koji su uključeni u belgijske mjere, sastavljen je na jasan i transparentan način, a o tome je u Belgiji pokrenut opširan postupak savjetovanja.

               (5)

               Komisija je sa zadovoljstvom utvrdila da događaji navedeni u belgijskim mjerama ispunjavaju najmanje dva od sljedećih kriterija za koje se smatra da su pouzdani pokazatelji važnosti događaja za društvo: i. poseban opći odjek u državi članici, a ne samo važnost onima koji inače prate predmetni sport ili aktivnost; ii. općenito priznata izrazita kulturna važnost koju tom događaju pridaje stanovništvo države članice, posebno kao katalizator kulturnog identiteta; iii. sudjelovanje državne reprezentacije u predmetnom natjecanju ili turniru od međunarodne važnosti; i iv. činjenica da se događaj tradicionalno emitira na besplatnoj televiziji i privlači veliki dio televizijskoga gledateljstva.

               (6)

               Znatan broj događaja navedenih u belgijskim mjerama, uključujući ljetne i zimske Olimpijske igre, kao i finalne turnire Svjetskog prvenstva u nogometu i Europskog prvenstva u nogometu (za muškarce), spadaju u kategoriju događaja koji se tradicionalno smatraju događajima od velike važnosti za društvo, kako je izričito navedeno u uvodnoj izjavi 18. Direktive 97/36/EZ. Ti događaji u cijelosti imaju poseban opći odjek u Belgiji jer su posebno popularni među širom javnošću, a ne samo među onima koji obično prate sportske događaje.

               (7)

               S obzirom na to da je cilj finala Belgijskog nogometnog kupa (za muškarce) suočiti dva najbolja belgijska kluba i na kraju dodijeliti trofej (kup), popularnost tog događaja nadilazi krug ljudi koji uobičajeno prate sportske događaje te stoga ima poseban opći odjek u Belgiji.

               (8)

               Navedeni nogometni događaji u kojima sudjeluju nacionalne reprezentacije imaju poseban opći odjek u Belgiji budući da belgijskim reprezentacijama daju mogućnost promicanja belgijskog nogometa na međunarodnoj razini.

               (9)

               Finalne i polufinalne utakmice Lige prvaka i Kupa UEFA-e imaju poseban opći odjek u Belgiji zbog popularnosti nogometa u Belgiji i ugleda tih utakmica koje prati šira javnost, a ne samo oni koji inače prate sportske događaje.

               (10)

               Cestovni biciklizam je popularan sport u Belgiji. Dio biciklističke utrke Tour de France (za muškarce), najvažnijeg biciklističkog događaja, odvija se u Belgiji. Belgijsko prvenstvo u cestovnom biciklizmu (za muškarce) ima poseban opći odjek u Belgiji budući da njime završava profesionalna biciklistička sezona, a prate ga šira javnost i belgijski mediji. Ostali navedeni biciklistički događaji imaju poseban opći odjek u Belgiji zbog uobičajenog uspjeha belgijskih sudionika na međunarodnoj razini. Navedeni međunarodni biciklistički događaji koji se odvijaju u Belgiji također pružaju mogućnost za promicanje Belgije kao države.

               (11)

               Memorijal Ivo Van Damme, dio Zlatne lige, ima poseban opći odjek u Belgiji s obzirom da se radi o međunarodnom vrhunskom atletskom događaju koji se održava u Belgiji u sjećanje na tog velikog belgijskog atletičara i spaja sport i glazbu, stoga je vrlo popularan među općom javnosti.

               (12)

               Navedeni dijelovi Svjetskog prvenstva u atletici u kojima sudjeluju belgijski sportaši imaju poseban opći odjek u Belgiji budući da predstavljaju mogućnost za belgijske atletičare da se natječu na međunarodnoj razini.

               (13)

               Velika nagrada Belgije u Formuli 1 ima poseban opći odjek budući da promiče posebno lijepu belgijsku stazu koja je predmet posebnog nacionalnog ponosa.

               (14)

               Navedeni teniski mečevi u kojima sudjeluju domaći igrači i igračice ili reprezentacije imaju poseban opći odjek u Belgiji s obzirom na uspjeh belgijskih tenisačica i tenisača na međunarodnoj razini.

               (15)

               Finale glazbenog natjecanja kraljice Elizabete ima izrazitu kulturnu važnost kao katalizator belgijskog kulturnog identiteta zbog važnog doprinosa kraljice Elizabete i njenog supruga, kralja Alberta, belgijskoj povijesti te iznimno visoke kvalitete i svjetskog značaja tog kulturnog događaja.

               (16)

               Navedeni događaji, uključujući one koji se smatraju cjelinom, a ne nizom pojedinačnih događaja, tradicionalno se emitiraju na besplatnoj televiziji te privlače veliki dio televizijskoga gledateljstva. Ako, iznimno, nisu dostupni konkretni podaci o gledanosti (finalni turnir Europskog prvenstva u nogometu), uključivanje događaja dodatno je opravdano njegovom opće priznatom izrazitom kulturnom važnošću za belgijsko stanovništvo, važnim doprinosom tog događaja razumijevanju među narodima, kao i važnošću nogometa za belgijsko društvo u cjelini te za nacionalni ponos, budući da pruža priliku vrhunskim belgijskim sportašima da uspiju na tom važnome međunarodnom natjecanju.

               (17)

               Zbog velikog javnog interesa za osiguranjem pristupa široke javnosti emitiranju događaja od velike važnosti za društvo, belgijske mjere čine se proporcionalnima i može ih se smatrati opravdanima odstupanjem od temeljne slobode pružanja usluga iz Ugovora o EZ-u.

               (18)

               Belgijske mjere u skladu su s pravilima EZ-a o tržišnom natjecanju jer se definicija televizijskih kuća koje ispunjavaju uvjete za emitiranje navedenih događaja temelji na objektivnim kriterijima koji omogućuju stvarno i potencijalno tržišno natjecanje za stjecanje prava na emitiranje tih događaja. Usto, broj navedenih događaja nije toliko neproporcionalan da bi krivulja tržišnog natjecanja ukazivala na pad tržišta besplatne televizije i pretplatničke televizije.

               (19)

               Nakon što je Komisija ostale države članice obavijestila o belgijskim mjerama i savjetovanja s Odborom osnovanim u skladu s člankom 23.a Direktive 89/552/EEZ, glavni direktor za obrazovanje i kulturu je dopisom od 7. travnja 2004. obavijestio Belgiju da Europska komisija nema namjere uložiti prigovor na prijavljene mjere.

               (20)

               Belgijske mjere su u Flamanskoj zajednici donesene 28. svibnja 2004., a u Francuskoj zajednici 8. lipnja 2004.

               (21)

               Te su mjere objavljene u seriji „C”Službenog lista Europske unije
                   (2) u skladu s člankom 3.a stavkom 2. Direktive 89/552/EEZ.

               (22)

               Iz presude prvostupanjskog suda u predmetu T-33/01, Infront WM protiv Komisije, proizlazi da izjava o tome da su mjere koje su poduzete u skladu s člankom 3.a stavkom 1. Direktive 89/552/EEZ u skladu s propisima Zajednice, predstavlja odluku u smislu članka 249. Ugovora o EZ-u koju stoga Komisija mora prihvatiti. U skladu s time, ovom je Odlukom potrebno izjaviti da su mjere o kojima je izvijestila Belgija u skladu s propisima Zajednice. Te je mjere, u obliku kako ih je konačno poduzela Belgija i kako su utvrđene u Prilogu ovoj Odluci, potrebno objaviti u Službenom listu u skladu s člankom 3.a stavkom 2. Direktive 89/552/EEZ,

         ODLUČILA JE:
   Članak 1.
   Mjere poduzete u skladu s člankom 3.a stavkom 1. Direktive 89/552/EEZ o kojima je Belgija 10. prosinca 2003. obavijestila Komisiju, u obliku kako su objavljene u Službenom listu Europske unije C 158 od 29. lipnja 2005., u skladu su s propisima Zajednice.
   Članak 2.
   Mjere, u obliku kako ih je konačno poduzela Belgija i kako su utvrđene u Prilogu ovoj Odluci, objavljuju se u Službenom listu u skladu s člankom 3.a stavkom 2. Direktive 89/552/EEZ.

      Sastavljeno u Bruxellesu 25. lipnja 2007.

            Za Komisiju

         Viviane REDING

            Članica Komisije

      (1)  SL L 298, 17.10.1989., str. 23. Direktiva kako je izmijenjena Direktivom 97/36/EZ Europskog parlamenta i Vijeća (SL L 202, 30.7.1997., str. 60.).

      (2)  SL L 158, 29.6.2005., str. 13.

      PRILOG

         Objava u skladu s člankom 3.a stavkom 2. Direktive Vijeća 89/552/EEZ o usklađivanju određenih odredaba utvrđenih zakonima i drugim propisima u državama članicama u pogledu obavljanja djelatnosti televizijskog emitiranja

      Mjere koje je poduzela Belgija i koje se objavljuju u skladu s člankom 3.a stavkom 2. Direktive 89/552/EEZ navedene su u sljedećim izvadcima iz instrumenata koje je donijela Flamanska, odnosno Francuska zajednica i koji su objavljeni u službenom listu Moniteur Belge:

                  —

                  za Francusku zajednicu, u Dekretu od 27. veljače 2003. o radiodifuziji (MB br. 137, 17.4.2003.) i u Nalogu od 8. lipnja 2004. (MB br. 318, 6.9.2004.),

                  —

                  za Flamansku zajednicu, u Dekretu od 25. siječnja 1995. (DCFL br. 1995-01-25/38) i u Nalogu od 28. svibnja 2004. (MB br. 295, 19.8.2004.).

            Konsolidirani popis događaja od velike važnosti za Belgiju nalazi se u sporazumu koji su Francuska zajednica i Flamanska zajednica zaključile 28. studenoga 2003.

         FRANCUSKA ZAJEDNICA

         „
               1.

               Dekret o radiodifuziji

         […]

            Čl. 4. § 1.

         Nakon savjetovanja s belgijskim regulatornim tijelom za medije (CSA), Vlada može donijeti popis događaja za koje smatra da su od velike važnosti za javnost Francuske zajednice. Neka televizijska kuća ili RTBF ne smiju za takve događaje primjenjivati ekskluzivna prava kako bi se velikom dijelu te zajednice uskratio pristup tim događajima putem televizijske usluge s pristupom bez ograničenja.
         Vlada određuje da li se događaji prenose izravno, odgođeno, u cijelosti ili u isječcima.

            Čl. 4. § 2.

         Događaj se smatra događajem od velike važnosti za javnost Francuske zajednice ako ispunjava najmanje dva od sljedećih kriterija:

                     1.

                     događaj je posebno popularan u javnosti Francuske zajednice općenito, ne samo među onima koji inače prate takve događaje;

                     2.

                     događaj ima kulturnu važnost koja je opće priznata u javnosti Francuske zajednice te je dio kulturnog identiteta te zajednice;

                     3.

                     belgijska osoba ili reprezentacija sudjeluje na predmetnom događaju u okviru međunarodno važnog natjecanja ili događaja;

                     4.

                     događaj se tradicionalno emitira na programu televizijske usluge s pristupom bez ograničenja u Francuskoj zajednici te privlači široko gledateljstvo.

               Nakon savjetovanja s CSA, Vlada može donijeti postupke koji služe za omogućivanje dostupnosti gore navedenih događaja.

            Čl. 4. § 3.

         Usluga televizijskog emitiranja smatra se uslugom „s pristupom bez ograničenja” ako se emitira na francuskom jeziku i može ju primati 90 % kućanstava s opremom za primanje televizijskog signala koja se nalaze u regiji u kojoj se govori francuski jezik ili u dvojezičnoj regiji glavnoga grada Bruxellesa. Osim tehničkih troškova, prijem te usluge ne smije biti uvjetovan plaćanjem bilo kakve naknade, osim cijenom pretplate za osnovni kabelski paket.

            Čl. 4. § 4.

         Neka televizijska kuća ili RTBF ne smiju primjenjivati ekskluzivna prava koja su možda stekli nakon 30. srpnja 1997. kako bi se velikom dijelu javnosti neke države članice Europske unije uskratio pristup događajima od velike važnosti putem televizijske usluge s pristupom bez ograničenja, a koji se nalaze na popisu koji je objavljen u Službenom listu Europskih zajednica.
         Moraju poštovati posebne uvjete utvrđene u trenutku objave gore navedenih popisa, a koji se odnose na izravan ili odgođeni pristup, u cijelosti ili u isječcima.

               2.

               Nalog o određivanju događaja od velike važnosti i utvrđivanju postupaka za njihovu dostupnost

            Članak 1.

         U skladu s ograničenjima utvrđenima u ovom Nalogu, pristup javnosti Francuske zajednice tim događajima je izravan, odgođeni, u cijelosti ili u isječcima, u skladu s Prilogom ovom nalogu.

            Članak 2.

         Usluga televizijskog emitiranja u Francuskoj zajednici koja namjerava ostvarivati svoja ekskluzivna prava na emitiranje događaja od velike važnosti, mora taj događaj emitirati na usluzi televizijskog emitiranja s pristupom bez ograničenja u skladu s Prilogom ovom Nalogu.

            Članak 3.

         Televizijska kuća koja je stekla prava na izravan prijenos događaja u cijelosti može usprkos tome odgoditi emitiranje tog događaja na usluzi televizijskog emitiranja s pristupom bez ograničenja u sljedećim slučajevima:

                     —

                     ako se događaj odvija između 00.00 i 08.00 sati po belgijskom vremenu,

                     —

                     ako se događaj podudara s vijestima ili aktualnim informativnim programom koji ta usluga uobičajeno emitira u to vrijeme,

                     —

                     ako se događaj sastoji od nekoliko elemenata koji se odvijaju istodobno.

            Članak 4.

         Ovim Nalogom ne stvaraju se nikakve obveze emitiranja za ravnatelja RTBF-a ili usluge televizijskog emitiranja Francuske zajednice.

            Članak 5.

         Za provedbu ovog Naloga odgovoran je ministar za audiovizualne usluge.

            U Bruxellesu 8. lipnja 2004.

                  Za Vladu Francuske zajednice

                  Ministar za audiovizualne usluge

               O. CHASTEL

               3.

               Prilog Nalogu

         Popis događaja i kategorija događaja od velike važnosti i rješenja za slobodan pristup javnosti tim događajima

                     ljetne i zimske Olimpijske igre, izravno i u isječcima;

                     finalna utakmica Belgijskog nogometnog kupa (za muškarce), izravno i u cijelosti;

                     sve utakmice u kojima sudjeluje belgijska muška nogometna reprezentacija, izravno i u cijelosti;

                     finalni turnir Svjetskog prvenstva u nogometu (za muškarce), izravno i u cijelosti;

                     završni krug Europskog prvenstva u nogometu (za muškarce), izravno i u cijelosti;

                     Liga prvaka, utakmice u kojima sudjeluju belgijski klubovi, izravno i u cijelosti;

                     Kup UEFA-e, utakmice u kojima sudjeluju belgijski klubovi, izravno i u cijelosti;

                     biciklistička utrka Tour de France, za muškarce profesionalne bicikliste, izravno i u isječcima;

                     biciklistička utrka Liège-Bastogne-Liège, izravno i u isječcima;

                     biciklistička utrka Amstel Gold Race, izravno i u isječcima;

                     biciklistička utrka Tour of Flanders, izravno i u isječcima;

                     biciklistička utrka Pariz-Roubaix, izravno i u isječcima;

                     biciklistička utrka Milano-San Remo, izravno i u isječcima;

                     Belgijsko prvenstvo u cestovnom biciklizmu, za muškarce profesionalne bicikliste, izravno i u isječcima;

                     Svjetsko prvenstvo u cestovnom biciklizmu, za muškarce profesionalne bicikliste, izravno i u isječcima;

                     Memorijal Ivo Van Damme, izravno i u cijelosti;

                     Velika nagrada Belgije u Formuli 1, izravno i u cijelosti;

                     sljedeći teniski turniri za Grand Slam: Roland Garros i Wimbledon, četvrtfinale, polufinale i finale u kojem sudjeluje belgijska tenisačica ili tenisač, izravno i u cijelosti;

                     Davisov kup i Fed kup, četvrtfinale, polufinale i finale u kojem sudjeluje belgijska reprezentacija, izravno i u cijelosti;

                     finale glazbenog natjecanja kraljice Elizabete, izravno i u cijelosti;

                     biciklistička utrka La Flèche wallonne, izravno i u isječcima;

                     Svjetsko prvenstvo u atletici, ako sudjeluju belgijski atletičari i atletičarke, izravno i u cijelosti;

               Prilaže se Nalogu od 8. lipnja 2004.

                  Ministar za audiovizualne usluge

               O. CHASTEL”

         FLAMANSKA ZAJEDNICA

         „
               1.

               Dekret od 25. siječnja 1995.

            Čl. 76. § 1.

         Flamanska vlada sastavlja popis događaja koji se smatraju događajima od velike važnosti za javnost i koji se iz tog razloga ne smiju emitirati na ekskluzivnoj osnovi čime ih veliki dio javnosti Flamanske zajednice ne bi mogao gledati izravno ili odgođeno na televiziji s pristupom bez ograničenja.
         Flamanska Vlada odlučuje hoće li se ti događaji emitirati putem cjelovitog ili djelomičnog izravnog praćenja ili, ako je to potrebno ili prikladno iz objektivnih razloga općeg interesa, putem cjelovitog ili djelomičnog odgođenog praćenja.

            Čl. 76. § 2.

         Televizijske kuće Flamanske zajednice ili televizijske kuće koje priznaje Flamanska zajednica ne smiju ostvarivati ekskluzivna prava koja su stekle, tako da veliki dio javnosti neke druge države članice Europske zajednice ne može, bez plaćanja, gledati događaje koje je ta država članica odredila u cijelosti ili djelomično putem izravnog prijenosa, ili, ako je to potrebno ili prikladno iz objektivnih razloga općeg interesa, u cijelosti ili djelomično putem odgođenog prijenosa, kako god odluči ta država članica.

               2.

               Nalog Flamanske vlade o uspostavi popisa događaja od velike važnosti za društvo […]

         Događaj se smatra događajem od velike važnosti za društvo ako ispunjava najmanje dva od sljedećih uvjeta:

                     1.

                     događaj je od velike aktualne važnosti i privlači znatan interes javnosti;

                     2.

                     događaj se odvija u okviru važnog međunarodnog natjecanja ili se radi o natjecanju na kojem sudjeluje nacionalna reprezentacija, belgijski klub ili jedan/jedna ili više belgijskih sportaša ili sportašica;

                     3.

                     događaj spada u važnu sportsku disciplinu i predstavlja važnu kulturnu vrijednost za Flamansku zajednicu;

                     4.

                     događaj se tradicionalno emitira na televiziji s pristupom bez ograničenja te ima veliku gledanost za svoju kategoriju.

               […]

            Članak 1. § 1.

         Sljedeći događaji smatraju se događajima od velike važnosti za društvo:

                     1.

                     ljetne Olimpijske igre;

                     2.

                     nogomet (za muškarce): sve utakmice u kojima sudjeluje nacionalna reprezentacija i sve finalne utakmice Svjetskog i Europskog prvenstva u nogometu;

                     3.

                     Liga prvaka i Kup UEFA-e:

                                 —

                                 utakmice koje igra belgijski klub,

                                 —

                                 polufinale i finale;

                     4.

                     finale Belgijskog nogometnog kupa (za muškarce);

                     5.

                     Biciklizam:

                                 biciklistička utrka Tour de France za elitne bicikliste (muškarci): sve etape;

                                 sljedeće utrke Svjetskog kupa: Milano-San Remo, Tour of Flanders, Pariz-Roubaix, Liège-Bastogne-Liège, Amstel Gold Race, Pariz-Tours i Giro di Lombardia;

                                 Belgijsko prvenstvo i Svjetsko prvenstvo za elitne bicikliste (muškarci).

                     6.

                     Biciklistički kros: Belgijsko prvenstvo i Svjetsko prvenstvo za elitne bicikliste (muškarci).

                     7.

                     Tenis:

                                 Grand Slam turniri: svi mečevi u kojima igraju belgijske tenisačice ili tenisači od četvrtfinala nadalje i sva finala (u pojedinačnoj konkurenciji);

                                 Davisov kup i Fed kup: četvrtfinale, polufinale i finale u kojem sudjeluje belgijska reprezentacija.

                     8.

                     Velika nagrada Belgije u Formuli 1.

                     9.

                     atletika: Memorijal Van Damme.

                     10.

                     natjecanje kraljice Elizabete.

            Članak 1. § 2.

         Događaji iz točaka 2., 3., 4., 6., 7., 8., 9. i 10. dostupni su cijelosti putem izravnog praćenja.
         Događaji iz točaka 1.do 5. dostupni su putem djelomičnog izravnog praćenja.

            Članak 2.

         Ekskluzivna prava na događaje iz članka 1. § 1. ne smiju se ostvarivati tako da sprečavaju veliki dio stanovništva u praćenju tih događaja putem televizije s pristupom bez ograničenja.
         Smatra se da je veliki dio stanovništva Flamanske zajednice u mogućnosti pratiti događaj od velike važnosti za društvo putem televizije s pristupom bez ograničenja ako događaj emitira televizijska postaja na nizozemskom jeziku i može ga primati najmanje 90 % stanovništva bez bilo kakvog plaćanja osim cijene pretplate za televizijsku distribuciju.

            Čl. 3. § 1.

         Televizijske postaje koje ne ispunjavaju uvjete iz članka 2. i koje steknu ekskluzivna prava na prijenos događaja iz članka 1. § 1. u regiji u kojoj se govori nizozemski jezik i u dvojezičnoj regiji glavnoga grada Bruxellesa ne smiju ostvarivati ta prava, osim ako ne mogu zajamčiti, na temelju sklopljenog ugovora, da velikom dijelu stanovništva neće biti onemogućeno praćenje tih događaja na televiziji s pristupom bez ograničenja, kako je predviđeno u članku 1. § 1. i članku 2.

            Čl. 3. § 2.

         Televizijske postaje koje imaju ekskluzivna prava na prijenos smiju dodjeljivati podlicence, po opravdanim tržišnim cijenama i za vremenska razdoblja koja će se dogovoriti s televizijskim postajama, televizijskim postajama koje ispunjavaju uvjete iz članka 2.

            Čl. 3. § 3.

         Ako nijedna televizijska postaja nije spremna preuzeti podlicencu pod tim uvjetima, predmetna televizijska postaja može, odstupanjem od članka 2., i članka 3. § 1., iskoristiti stečena prava na prijenos.

            Članak 4.

         Za provedbu ovog Naloga odgovoran je flamanski ministar nadležan za medijsku politiku.

            U Bruxellesu 28. svibnja 2004.

                  Ministar predsjednik Flamanske Vlade

               B. SOMERS

                  Flamanski ministar za stanovanje, medije i sport

               M. KEULEN”

               Konsolidirani popis događaja od velike važnosti za Belgiju

                     1.

                     ljetne Olimpijske igre
                     Flamanska zajednica: izravno i u isječcima
                     Francuska zajednica: izravno i u isječcima

                     2.

                     finale Belgijskog nogometnog kupa (za muškarce)
                     Flamanska zajednica: izravno i u cijelosti
                     Francuska zajednica: izravno i u cijelosti

                     3.

                     sve utakmice u kojima sudjeluje belgijska muška nogometna reprezentacija
                     Flamanska zajednica: izravno i u cijelosti
                     Francuska zajednica: izravno i u cijelosti

                     4.

                     finalni turnir Svjetskog prvenstva u nogometu (za muškarce)
                     Flamanska zajednica: izravno i u cijelosti
                     Francuska zajednica: izravno i u cijelosti

                     5.

                     završni krug Europskog prvenstva u nogometu (za muškarce)
                     Flamanska zajednica: izravno i u cijelosti
                     Francuska zajednica: izravno i u cijelosti

                     6.

                     Liga prvaka, utakmice u kojima sudjeluju belgijski klubovi
                     Flamanska zajednica: izravno i u cijelosti
                     Francuska zajednica: izravno i u cijelosti

                     7.

                     Kup UEFA-e, utakmice u kojima sudjeluju belgijski klubovi
                     Flamanska zajednica: izravno i u cijelosti
                     Francuska zajednica: izravno i u cijelosti

                     8.

                     biciklistička utrka Tour de France, za muškarce profesionalce
                     Flamanska zajednica: izravno i u isječcima
                     Francuska zajednica: izravno i u isječcima

                     9.

                     biciklistička utrka Liège-Bastogne-Liège
                     Flamanska zajednica: izravno i u isječcima
                     Francuska zajednica: izravno i u isječcima

                     10.

                     biciklistička utrka Amstel Gold Race
                     Flamanska zajednica: izravno i u isječcima
                     Francuska zajednica: izravno i u isječcima

                     11.

                     biciklistička utrka Tour of Flanders
                     Flamanska zajednica: izravno i u isječcima
                     Francuska zajednica: izravno i u isječcima

                     12.

                     biciklistička utrka Pariz-Roubaix
                     Flamanska zajednica: izravno i u isječcima
                     Francuska zajednica: izravno i u isječcima

                     13.

                     biciklistička utrka Milano-San Remo
                     Flamanska zajednica: izravno i u isječcima
                     Francuska zajednica: izravno i u isječcima

                     14.

                     Belgijsko prvenstvo u cestovnom biciklizmu, za profesionalce (muškarci)
                     Flamanska zajednica: izravno i u isječcima
                     Francuska zajednica: izravno i u isječcima

                     15.

                     Svjetsko prvenstvo u cestovnom biciklizmu, za profesionalce (muškarci)
                     Flamanska zajednica: izravno i u isječcima
                     Francuska zajednica: izravno i u isječcima

                     16.

                     Memorijal Ivo Van Damme.
                     Flamanska zajednica: izravno i u cijelosti
                     Francuska zajednica: izravno i u cijelosti

                     17.

                     Velika nagrada Belgije u Formuli 1
                     Flamanska zajednica: izravno i u cijelosti
                     Francuska zajednica: izravno i u cijelosti

                     18.

                     sljedeći Grand Slam teniski turniri: Roland Garros i Wimbledon, četvrtfinale, polufinale i finale u kojima sudjeluje belgijska tenisačica ili tenisač
                     Flamanska zajednica: izravno i u cijelosti
                     Francuska zajednica: izravno i u cijelosti

                     19.

                     Davisov kup i Fed kup, četvrtfinale, polufinale i finale u kojem sudjeluje belgijska reprezentacija
                     Flamanska zajednica: izravno i u cijelosti
                     Francuska zajednica: izravno i u cijelosti

                     20.

                     finale Glazbenog natjecanja kraljice Elizabete
                     Flamanska zajednica: izravno i u cijelosti
                     Francuska zajednica: izravno i u cijelosti

               Posebni događaji s francuskog popisa

                     1.

                     Biciklistička utrka La Flèche wallonne (izravno i u isječcima).

                     2.

                     Zimske Olimpijske igre (izravno i u isječcima).

                     3.

                     Svjetsko prvenstvo u atletici, ako sudjeluju belgijski atletičari i atletičarke, izravno i u cijelosti.

               Posebni događaji s flamanskog popisa

                     1.

                     Liga prvaka: finale i polufinale, izravno i u cijelosti.

                     2.

                     Kup UEFA-e: finale i polufinale, izravno i u cijelosti.

                     3.

                     Biciklizam, biciklističke utrke Pariz-Tours i Giro di Lombardia: izravno i u isječcima.

                     4.

                     Belgijsko i Svjetsko prvenstvo u biciklističkom krosu, za muškarce profesionalce: izravno i u cijelosti.

                     5.

                     Sljedeći Grand Slam teniski turniri: Otvoreno prvenstvo Australije i Otvoreno prvenstvo Sjedinjenih Američkih Država, četvrtfinale, polufinale i finale u kojem sudjeluje belgijska tenisačica ili tenisač, izravno i u cijelosti.


title: 75/767/EEZ: Odluka Vijeća od 9. prosinca 1975. o prihvaćanju preporuke Vijeća za carinsku suradnju od 1. siječnja 1975. čija je namjena omogućiti da statistički podaci o međunarodnoj trgovini prikupljeni na temelju Briselske nomenklature budu izraženi u smislu druge revizije Standardne međunarodne trgovinske klasifikacije

text:
               02/Sv. 005

               HR

               Službeni list Europske unije

               8

         31975D0767

               L 321/27

               SLUŽBENI LIST EUROPSKE UNIJE

               09.12.1975.

      ODLUKA VIJEĆA

   od 9. prosinca 1975.
   o prihvaćanju preporuke Vijeća za carinsku suradnju od 1. siječnja 1975. čija je namjena omogućiti da statistički podaci o međunarodnoj trgovini prikupljeni na temelju Briselske nomenklature budu izraženi u smislu druge revizije Standardne međunarodne trgovinske klasifikacije
   (75/767/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da su države članice ugovorne strane Konvencije o nomenklaturi za razvrstavanje robe u carinsku tarifu od 15. prosinca 1950. (Briselska nomenklatura);
   budući da su one također usvojile preporuku Vijeća za carinsku suradnju od 8. prosinca 1960. o korelaciji Briselske nomenklature i revidirane Standardne međunarodne trgovinske klasifikacije koju je tijekom 1960. usvojilo Gospodarsko i socijalno vijeće UN-a; budući da statistika vezana uz vanjsku trgovinu Zajednice i trgovina između država članica mora stoga biti usklađena s Briselskom nomenklaturom u svom sadašnjem ili budućem obliku na način da se statistički podaci u vezi s vanjskom trgovinom Zajednice i trgovinom među državama članicama mogu prikupiti na temelju te dvije međunarodne nomenklature;
   budući da je Statistička komisija Gospodarskog i socijalnog vijeća UN-a na svojoj sjednici održanoj u listopadu 1974. usvojila drugu verziju navedene klasifikacije;
   budući da je 1. siječnja 1975. Vijeće za carinsku suradnju uputilo preporuku državama koje su njegove članice te carinskim i gospodarskim unijama koje su neke od njih uspostavile, da u svoje carinske tarife ili statističke nomenklature ugrade podnaslove iz Priloga navedene preporuke ili barem poduzmu odgovarajuće mjere kako bi se omogućilo da statistički podaci budu predani tijelima Ujedinjenih naroda na temelju tih podnaslova,
   ODLUČILO JE:
   Jedini članak
   Ovim se u ime Zajednice usvaja preporuka Vijeća za carinsku suradnju od 1. siječnja 1975. čija je namjena omogućiti da statistički podaci o međunarodnoj trgovini prikupljeni na temelju Briselske nomenklature budu izraženi u smislu druge revizije Standardne međunarodne trgovinske klasifikacije, radi njezine primjene od 1. siječnja 1978.
   Komisija izvješćuje glavnog tajnika Vijeća za carinsku suradnju o prihvaćanju.

      Sastavljeno u Bruxellesu 9. prosinca 1975.

            Za Vijeće

            Predsjednik

         M. RUMOR

      (1)  SL C 280, 8.12.1975., str. 69.